  Удмуртиысь тӧролэн но кивалтэтлэн пресс-службазы Анжелика Тихонова корреспондент Александр Бречалов Удмуртиысь мерлыко политикая но ужъя министре Ольга Лубнинаез юнматӥз. Элькун кивалтӥсен кинюртэм косэтэз улосвыл тӧрлыкъёслэн нимлыко сайтазы поттӥзы. Выль министр ужоскетаз 18-тӥ южтолэзе пыриз. Тодэ вайытом, Ольга Лубнина 2021-тӥ арын толсурысен удысэтэн кивалтӥсьлэсь ужзэ быдэсъяз. Кемалась ӧвӧл Эдуард Петровез йӧскалык политикая министре юнматӥзы. ВАТСАН Ольга Владимировна Лубнина 1973-тӥ арын 4-тӥ оштолэзе Ижкарын вордскиз. 1994-тӥ арын Глазкарысь В. Г. Короленко нимо пединститутэз «Педагогика и методика начального обучения» ӧнеръя йылпумъяз.  1997-тӥ арысен – Глазкарысь лингвистикая 14 номеро гимназилэн кивалтӥсезлэн дышетон но визьнодан ужъя воштӥсез;  2001-тӥ арысен – Удмуртиысь азьмуртлэн но кивалтэтлэн администрациысьтызы общественно-политической информацияя управлениысь интыысь аскивалтон ёзэсъёсын ужанъя ёзэтысь валтӥсь ӧнерчи;  2004-тӥ арысен - Удмуртиысь азьмуртлэн но кивалтэтлэн администрациысьтызы внутренней политикая управленилэн кивалтӥсезлэн воштӥсез – муниципал кылдытэтъёсын ужанъя ёзэтлэн кивалтӥсез;  2008-тӥ арысен – «Огъя Россия» партилэн Удмуртиысь ёзэтэзлэн улосвыл исполкомезлэн кивалтӥсез;  2009-тӥ арысен – Удмуртиысь кивалтэт бордысь Семья ужъёсъя но демографи политикая комитетлэн кивалтӥсез:  2015-тӥ арысен – Удмуртиысь мерлык, семья но демографи политикая министрлэн нырысетӥ воштӥсез;  2018-тӥ арысен – Удмуртиысь мерлыко политикая но ужъя министрлэн нырысетӥ воштӥсез; 2021-тӥ арысен – Удмуртиысь мерлыко политикая но ужъя министрлэсь ужзэ быдэсъясь; 2022-тӥ арысен – Удмуртиысь мерлыко политикая но ужъя министр. Тегъёс: Политика Мерлыкополитикаяноужъяминистерство Удмуртия Ижкар кивалтӥсьёс  